# Gwahoddiad i Dendro ar gyfer darparu Gwasanaeth Cyngor Pensiwn

Cyhoeddwyd: 09/02/2024

 Dyddiad cau ar gyfer

derbyn ceisiadau am eglurhad: 12:00 canol ar Ddydd Gwener 16 Chwefror 2024

Dyddiad cau ar gyfer

cyflwyno tendrau: 12:00 canol ar Ddydd Gwener 1 Mawrth 2024

# Cyflwyniad

Mae'r ddogfen hon yn gwahodd tendrau gan unigolion, cwmnïau a sefydliadau sydd â diddordeb mewn ac yn gallu darparu i S4C Gwasanaeth Cynghor Pensiwn, fel y’i ddisgrifir yn fanylach isod.

Mae’r Gwahoddiad i Dendro (“GID”) yma yn cynnwys y rhannau canlynol:

Rhan 1 Gwybodaeth Gefndirol

Rhan 2 Gwybodaeth Bellach am y Cytundeb

Rhan 3 Gwybodaeth i’w Chynnwys yn yr Ymateb i’r Tendr

Rhan 4 Amlinelliad y Broses Dendro a Cheisiadau am Wybodaeth Bellach Rhan 5 Meini Prawf Gwerthuso a Gwobrwyo’r Cytundeb

Rhan 6 Nodiadau Cyfreithiol

Atodiad 1 Cytundeb Drafft Atodiad 2 Matrics Gwerthuso

Atodiad 3 Ffurflen Wybodaeth Sylfaenol

# Darllenwch y Gwahoddiad i Dendro yma yn ofalus. Mae’n bosib na fydd ymatebion i’r tendr nad ydynt yn cydymffurfio â gofynion y Gwahoddiad i Dendro yma yn cael eu hystyried.

**Mae’r broses dendr yma, gan gynnwys y Gwahoddiad i Dendr yma, yn ddarostyngedig i’r Nodiadau Cyfreithiol a nodir yn Rhan 6.**

**Rhan 1 Gwybodaeth Gefndirol**

* 1. **S4C**

S4C yw’r sianel deledu Gymraeg ac un o bump darlledwr teledu gwasanaeth cyhoeddus y DU. Mae'n awdurdod darlledu annibynnol a sefydlwyd o dan Ddeddf Darlledu 1981 ac mae'n cael ei reoleiddio gan Ddeddf Cyfathrebu 2003 a Deddf Darlledu 1990.

Mae S4C yn darparu ystod eang o raglenni amrywiol o ansawdd uchel yn yr Iaith Gymraeg sydd ar gael ar lwyfannau digidol gan gynnwys Freeview, Freesat, Sky a Virgin. Yn ogystal mae S4C ar gael i'w gwylio'n fyw ac ar alw ar S4C Clic a BBC iPlayer ac ar amryw o blatfformau cyfryngau cymdeithasol gan gynnwys YouTube, Facebook ayyb.

I gael rhagor o wybodaeth gefndirol am S4C, cyfeiriwch at Adroddiad Blynyddol 2022/2023, sydd ar gael ar wefan S4C (s4c.cymru) neu drwy gysylltu â Gwifren Gwylwyr.

0370 600 4141 Gwifren@s4c.cymru

# Rhan 2 Gwybodaeth Bellach am y Cytundeb

* 1. **Anghenion S4C**

Mae S4C yn cyflogi 121 aelod o staff ar draws tri lleoliad, sef Caerdydd, Caerfyrddin a Caernarfon.

Mae gan S4C gynllun Pensiwn Personol Grŵp (Group Personal Pension) gydag Aegon. Gwelir manylion pellach yn y cytundeb drafft yn Atodiad 1. Yn hanesyddol, yr oedd staff S4C yn cael cynnig aelodaeth o Gynllun Pensiwn Ofcom, cynllun Budd Diffiniedig (DB scheme). Ni dderbyniwyd aelodau newydd ar ôl 1996 ac fe derfynodd y budd-daliadau i aelodau actif yn 2011. Mae rhai aelodau staff S4C yn aelodau o’r cynllun yma fel pensiynwyr gohiriedig.

* 1. **Gwasanaethau**

Mae S4C yn edrych i apwyntio darparwr gwasanaeth pensiwn yn dechrau 5 Ebrill 2024 i ddarparu’r gwasanaethau a ddisgrifir isod ar draws y tri lleoliad (y “Gwasanaethau”):

* + 1. darparu’r rhyngwyneb rhwng S4C/ei gweithwyr a’r cynllun grŵp a’i darparwr o bryd i’w gilydd;
		2. delio gyda gweinyddiaeth cynllun grŵp, er enghraifft cofrestru aelodau newydd fel sydd angen gan S4C a darparu iddyn nhw waith papur y cynllun a phrosesi newidiadau i fanylion personol neu gyfarwyddiadau aelod;
		3. cynghori gweithwyr newydd S4C ar eu opsiynau pensiwn a phrosesi unrhyw drosglwyddiadau o’u pensiynau;
		4. darparu cyngor ar fuddsoddiadau i aelodau ar eu dewis o gronfeydd o fewn y cynllun grŵp a phrosesi unrhyw newidiadau;
		5. darparu adolygiadau unigol fel sydd angen, er enghraifft adolygiadau cronfeydd, adroddiadau opsiynau ymddeoliad ac adroddiadau lwfans oes;
		6. cynghori a chynorthwyo aelodau ar eu opsiynau pensiwn pan yn gadael S4C a phrosesi eu opsiynau lle yn berthnasol;
		7. cynghori a chynorthwyo aelodau gyda’u ymddeoliad o S4C, gan gynnwys derbyn a thalu’r budd-daliadau;
		8. darparu diweddariadau rheoleiddiol pensiwn cyffredinol i weithwyr S4C ar faterion a all effeithio nhw;
		9. hysbysu S4C o unrhyw newidiadau rheoleiddiol pensiwn a all effeithio ar S4C, cynghori ar y goblygiadau a chynorthwyo gyda gweithredu unrhyw newidiadau sydd eu hangen;
		10. sicrhau bod y gwaith papur a ddarparwyd i weithwyr S4C yn gyfredol ac yn cydymffurfio â darpariaethau treth a deddfwriaeth;
		11. cynorthwyo aelodau â chwestiynau cyffredinol ynglŷn a’u pensiwn a’u cynorthwyo i ddatrys unrhyw broblemau cysylltiedig;
		12. cynorthwyo S4C i gydymffurfio â’u gofynion cofrestriadau awtomatig; ac
		13. o bryd i’w gilydd, adolygu a meincnodi darparwr y cynllun grŵp, rhoi awgrymiadau i S4C, a chynorthwyo â gweithredu unrhyw newidiadau.

Mae unrhyw gyfeiriad at ‘gyngor’ neu ‘gynghori’ yn y Gwasanaethau uchod yn cyfeirio at wneud awgrymiadau penodol, ffurfiol i aelod a fyddai gyfystyr â chyngor rheoledig yr Awdurdod Ymddygiad Ariannol.

Bydd y gwasanaethau yn cynnwys ymweliadau safle i bob swyddfa S4C o bryd i’w gilydd, gan gynnwys ei swyddfeydd yng Nghaerdydd, Caerfyrddin a Chaernarfon, cynnal cyfarfodydd unigol gydag aelodau S4C, ac hefyd paratoi cyflwyniadau i weithwyr S4C pan yn briodol. Bydd y gwaith papur yn cynnwys adroddiadau unigol ac hefyd pecynnau safonol ar gyfer y cynllun. Bydd y Gwasanaethau hefyd yn cynnwys mynychu cyfarfodydd gyda staff S4C sydd yn gyfrifol am faterion pensiwn S4C.

Ni fydd disgwyl i’r darparwr llwyddiannus gynghori ar y Cynllun Budd Diffiniedig, ond fe all ddealltwriaeth o’r cynllun fod yn ofynnol i allu darparu cyngor cyfannol i aelodau o’r cynllun. I osgoi amheuaeth, ni fydd rhaid i’r darparwr llwyddiannus gynghori ar drosglwyddiadau o’r Cynllun Budd Diffiniedig.

Bydd disgwyl i’r darparwr llwyddiannus gynghori y rhai a fydd yn ymddeol neu yn gadael S4C ar eu opsiynau pensiwn ac ar hawlio eu budd-daliadau, ond fel arall ni fydd disgwyl i chi gynghori unrhyw aelod sydd ddim bellach yn cyflogedig gan S4C.

# Telerau a Hyd y Cytundeb

Mae’r cytundeb drafft ynghlwm yn Atodiad 1.

Bydd y cytundeb am gyfnod o 2 flynedd gyda’r opsiwn i ymestyn am flwyddyn bellach.

Bydd disgwyl i’r Tendrwr llwyddiannus gychwyn perfformio’r cytundeb ar 8 Ebrill 2024.

Bydd S4C yn adolygu’r cytundeb a pherfformiad y cwmni llwyddiannus ar ôl y tri mis cyntaf ac mae’n cadw’r hawl i derfynu’r cytundeb ar ddiwedd y cyfnod hwn yn dilyn adolygiad o’r fath. Bydd yr adolygiad hwn yn ychwanegol i unrhyw adolygiadau rheolaidd a ddarperir yn y cytundeb.

Ni chaniateir unrhyw drafodaeth ynghylch y cytundeb drafft wedi i’r tendr gael ei roi i’r Tendrwr llwyddiannus. Caniateir diwygiadau i’r cytundeb drafft er mwyn adlewyrchu’r ymateb tendro llwyddiannus a/neu er mwyn egluro amodau’r cytundeb drafft yn unig. Trwy gyflwyno ymateb i’r GID yma, mae Tendrwyr yn cytuno, os byddant yn llwyddiannus, eu bod yn ymrwymo i gytundeb gydag S4C yn unol â’r ffurf a nodir yn Atodiad 1. Gofynnir i Dendrwyr nodi darpariaethau Rhan 6.3. yn y cyd-destun hwn.

# Gwarant Rhiant Cwmni a Chonsortia

Noder hefyd efallai y bydd S4C yn gofyn i’r Tendrwr llwyddiannus ddarparu gwarantau gan riant gwmni. Os yw consortiwm yn cynnig tendr a bod ei ymateb maes o law yn llwyddiannus gall y bydd ar S4C eisiau: (i) i’r consortiwm ffurfio endid cyfreithiol cyn arwyddo cytundeb; a/neu (ii) cyd-atebolrwydd ac atebolrwydd unigol holl aelodau’r consortiwm; a/neu (iii) gwarantau a/neu ymrwymiadau gan rai neu’r oll o aelodau’r consortiwm ar ran rhai neu’r oll o aelodau eraill y consortiwm.

# Rhan 3 Gwybodaeth i’w Chynnwys yn yr Ymateb i’r Tendr

* 1. **Gwybodaeth Angenrheidiol**

Dylai’r Tendrwyr ddarparu’r wybodaeth ganlynol fel rhan o’r ymateb tendro er mwyn dangos

yn fanwl sut y bodlonir gofynion S4C:

* + 1. **Ffurflen Wybodaeth Sylfaenol** wedi cwblhau yn y ffurf y’i gosodir yn Atodiad 3.
		2. **Methodoleg** yn gosod allan sut y caiff anghenion S4C (y’u disgrifir yn rhan 2.1) eu diwallu gan gynnwys y gallu i ddarparu’r gwasanaeth yn Gymraeg a Saesneg ar draws y 3 lleoliad, ac unrhyw gwerth ychwanegol y gall y Tendrwr cynnig. Dylai’r Tendrwr nodi yn glir sut y bydd yn sicrhau pob elfen.
		3. Manylion o **brofiad perthnasol** y Tendrwr o ddarparu gwasanaethau tebyg o fewn y dair mlynedd ddiwethaf gan gynnwys manylion o leiaf 2 gleient blaenorol a all ddarparu geirda.
		4. Manylion o’r **personél allweddol** a fydd yn gyfrifol am ddarparu’r gwasanaeth, gan gynnwys teitl eu swyddi, cymwysterau perthnasol a phrofiad perthnasol.
		5. Manylion **ffi(oedd)** y Gwasanaeth i S4C gan gynnwys amserlen talu. Gweler Rhan 3.2 am ragor o wybodaeth.
		6. Unrhyw sylwadau cyfreithiol sy’n codi o’r Nodiadau Cyfreithiol a’r Cytundeb Drafft a nodir yn Atodiad 1.

Gallwch gynnwys gwybodaeth ychwanegol lle y bo’n berthnasol, ond ni ddylai eich ymateb gynnwys unrhyw wybodaeth ddiangen na ofynnir yn benodol amdani neu nad yw’n ofynnol yn benodol gan gynnwys, er enghraifft, llenyddiaeth gwerthu a thelerau masnachu safonol.

Mae’n rhaid i’ch ymatebion barhau’n agored am gyfnod o 3 mis o’r dyddiad cyflwyno.

Os byddwch yn dod yn ymwybodol ar unrhyw adeg bod unrhyw wybodaeth yr ydych wedi’i ddarparu ar gyfer S4C mewn perthynas â’r broses dendro hon yn anghyflawn, yn anghywir neu’n gamarweiniol mewn unrhyw ffordd neu nad yw bellach yn gywir, mae’n rhaid i chi hysbysu S4C ar unwaith.

# Ffi(oedd)

Mae S4C yn edrych am gynnig ffi cost effeithiol sydd yn darparu sicrwydd. Fel canllaw, mae S4C yn disgwyl i’r ymrwymiad amser ar gyfer darparu’r Gwasanaeth fod tua 2 diwrnod y mis, ond gall hyn newid o bryd i’w gilydd.

Mae disgwyl i’r cytundeb bara 2 flynedd o 8 Ebrill 2024 gyda’r opsiwn i S4C ymestyn am gyfnod o flwyddyn ychwanegol am ffi sy’n aros yr un peth trwy gydol y tymor.

Os oes ffi sefydlog yn cael ei gynnig, dylwch nodi yn glir pa (os unrhyw) ran o’r Gwasanaeth na fyddwch yn darparu o fewn y ffi yna, ac hefyd nodi pa ragdybiaethau mae’ch ffioedd wedi’i seilio arnynt.

Dylai pob dyfynbris gael ei nodi heb TAW.

Dylai Tendrwyr nodi sut y byddant yn ymdrin ag amser teithio, ac unrhyw gostau eraill.

# Uchafswm Tudalennau

Dylai Tendrwyr geisio bod yn gryno wrth ddrafftio eu hymatebion i’r GID yma. Ni ddylai ymateb i’r GID yma fod yn hirach na 20 tudalen A4 o hyd (ac eithrio’r Ffurflen Wybodaeth Sylfaenol) ac ni ddylid defnyddio maint ffont llai na Verdana 10. Mae S4C yn cadw’r hawl i eithrio o’r broses dendro unrhyw ymateb i’r GID nad sydd yn cydymffurfio â’r gofynion hyn.

# Rhan 4 Amlinelliad y Broses Dendro a Cheisiadau am Wybodaeth Bellach

* 1. **Amlinelliad y Broses Dendro**

|  |  |  |
| --- | --- | --- |
| Cam 1 | Dyddiad cau ar gyfer derbyn ceisiadau am eglurhad | 12.00 canol dydd, 16 Chwefror 2024 |
| Cam 2 | Darparu ymatebion i’r cesiaidau amwybodaeth bellach | 23 Chwefror 2024 |
| Cam 3 | Dyddiad cau ar gyfer derbyn ymatebion tendr | 12.00 canol dydd, 1 Mawrth 2024 |
| Cam 4 | Dechrau ar y gwaith o werthuso’rymatebion tendr | 4 Mawrth 2024\* |
| Cam 5 | Hysbysu canlyniadau’r gwerthuso | 11 Mawrth 2024\* |
| Cam 6 | Arwyddo cytundeb | 28 Mawrth 2024\* |

Noder y gall y dyddiadau sydd wedi eu marcio â \* newid.

# Cyflwyno Ymatebion Tendro

Gofynnir i Dendrwyr gyflwyno ymateb tendro yn Gymraeg neu yn Saesneg a’u marcio’n eglur â’r geiriau ‘Tendr i ddarparu Gwasanaeth Cyngor Pensiwn’ a’u hanfon drwy e-bost at: tendr@s4c.cymru erbyn y dyddiad cau ar gyfer cael ymatebion tendro a nodir yn Rhan 4.1 uchod.

Ni fydd tendr a gyflwynir yn y Gymraeg yn cael ei drin yn llai ffafriol na thendr a gyflwynir yn Saesneg.

NI FYDD UNRHYW YMATEBION TENDRO A FYDD YN CAEL EU CYFLWYNO AR ÔL Y DYDDIAD CAU AR GYFER CAEL YMATEBION TENDRO A NODIR YN RHAN 4.1 UCHOD, NEU Y DERBYNNIR GAN S4C I UNRHYW GYFEIRIAD AC EITHRIO’R CYFEIRIAD A NODIR UCHOD, YN CAEL EU HYSTYRIED A CAIFF UNRHYW YMATEBION TENDRO O’R FATH EU HEPGOR O’R BROSES DENDRO HON.

Ni fydd S4C yn gyfrifol am unrhyw ddiffygion yn y system ddosbarthu neu am unrhyw ymatebion tendro a fydd yn mynd ar goll, a fydd yn cael eu hoedi neu a fydd yn ddiffygiol. Mae Tendrwyr yn gyfrifol am sicrhau bod eu hymatebion tendro (ac unrhyw atodiadau) yn cael eu paratoi mewn da bryd (gan ystyried y posibilrwydd y bydd staff yn absennol neu y gallai methiannau technegol godi) a’u bod yn cael eu cyflwyno cyn y dyddiad cau ar gyfer cael ymatebion tendro, a nodir yn Rhan 4.1 uchod.

Sylwer mai 6Mb yw’r uchafswm o ran maint negeseuon e-bost y gall S4C eu derbyn ac mai’r ffurfiau a ganiateir ar gyfer ffeiliau yw Word, Excel, PDF a Jpeg. Mae’r ffurfiau hyn yn dderbyniol fel Ffeiliau *Zip.* Dylai Tendrwyr fod yn ymwybodol y gallai eu ISP (Darparwr Gwasanaethau Rhyngrwyd) eu hunain bennu cyfyngiadau is o ran maint negeseuon e-bost ac felly, fe’u cynghorir i holi eu ISP neu eu hadran TG eu hunain ynghylch unrhyw gyfyngiadau ar faint negeseuon ymhell cyn y dyddiad anfon a’r dyddiad cau.

Ni fernir bod prawf o anfon deunydd yn cyfateb â phrawf bod deunydd wedi cyrraedd, a chynghorir Tendrwyr i geisio cydnabyddiaeth ar ffurf neges e-bost ar wahân bod y deunydd wedi cyrraedd.

# Ystyried Ymatebion Tendro

Bydd S4C yn ystyried yr holl ymatebion tendro y derbynnir gan S4C sydd yn cydymffurfio â’r gofynion a nodir yn y GID hwn a’r holl wybodaeth a gafwyd o unrhyw fynediad treialu/demo yn unol â’r weithdrefn a’r meini prawf a nodir yn Rhan 5 isod. Bydd dyfarnu cytundeb yn cael ei seilio ar asesiad S4C o’r ymateb tendro sy’n cynnig y fantais economaidd fwyaf, yn unol â’r meini prawf a nodir yn Rhan 5 isod. Hysbysir pob Tendrwr a gyflwynodd ymateb i’r GID o ganlyniad gwaith gwerthuso S4C mewn neges e-bost. Gweler Rhan 5.4 ymhellach isod.

# Esbonio Ymatebion Tendro

Efallai y bydd S4C yn gofyn i Dendrwyr ddarparu gwybodaeth bellach a/neu esboniad ynghylch unrhyw faterion yn eu hymatebion tendro. Fodd bynnag, y disgwyliad yw bod Tendrwyr yn cynnwys unrhyw wybodaeth y maent yn dymuno i S4C ei hystyried yn eu hymateb tendro.

# Ceisiadau am Wybodaeth Bellach

Rhaid gwneud pob math o gyswllt mewn perthynas â’r broses dendro hon, gan gynnwys unrhyw geisiadau am wybodaeth bellach a/neu arweiniad wrth gwblhau ymatebion tendro, ar ffurf neges e-bost i S4C, a’u hanfon at tendr@s4c.cymru.

Ni ddylai Tendrwyr drafod neu ofyn am wybodaeth ynghylch y broses dendro hon mewn unrhyw ffordd gan unrhyw swyddog, cyflogai, asiant neu gynghorwr arall S4C.

Anogir Tendrwyr i nodi unrhyw arweiniad a/neu wybodaeth bellach y mae’n bosib y bydd ei hangen arnynt mewn cysylltiad â’r broses dendro hon, cyn gynted ag y bo modd. Y dyddiad cau er mwyn cyflwyno ceisiadau am wybodaeth bellach a/neu arweiniad yw **12 canol dydd 16 Chwefror 2024**. Ni ystyrir unrhyw geisiadau a fydd yn cael eu gwneud ar ôl y dyddiad cau hwn. Bydd S4C yn ceisio delio â’r holl geisiadau a wneir cyn y dyddiad cau hwn mewn ffordd brydlon.

Er mwyn sicrhau tegwch a thryloywder, sylwer y bydd yr holl geisiadau am wybodaeth bellach a/neu arweiniad ynghylch y broses dendro hon, ynghyd ag ymatebion S4C i geisiadau o’r fath, yn cael eu datgelu i’r holl Dendrwyr. Bydd datgeliadau o’r fath yn cael eu gwneud gan eu postio ar wefan S4C ar s4c.cymru/tendrau.

Os bydd Tendrwyr o’r farn bod unrhyw gais am wybodaeth bellach a/neu arweiniad y byddant yn ei wneud yn sensitif ar lefel fasnachol, rhaid iddynt nodi “sensitif yn fasnachol” yn eglur ar y cais, a nodi’r rhesymau pam eu bod o’r farn ei bod yn sensitif ar lefel fasnachol. Sylwer, fodd bynnag, y bydd S4C yn penderfynu, yn unol â’i disgresiwn llwyr, a yw’n ystyried bod unrhyw gais o’r fath yn sensitif ar lefel fasnachol. Os bydd S4C yn penderfynu bod cais yn sensitif ar lefel fasnachol, ni fydd S4C yn datgelu’r cais na’i hymateb i gais o’r fath, i Dendrwyr eraill. Os bydd S4C yn penderfynu nad yw cais yn sensitif ar lefel fasnachol, bydd yn hysbysu’r Tendrwr o hyn. Os bydd y Tendrwr yn cytuno nad yw’r cais yn sensitif ar lefel fasnachol, bydd S4C yn ymateb i’r cais a bydd ganddi’r hawl i ddatgelu’r cais, a’i hymateb iddo, i’r holl Dendrwyr. Os na fydd y Tendrwr yn cytuno nad yw’r cais yn sensitif ar lefel fasnachol neu os na fydd yn hysbysu S4C a yw’n cytuno cyn pen un diwrnod gwaith, ystyrir bod y cais yn cael ei dynnu yn ôl ac ni fydd S4C yn ymateb iddo. Ni fydd unrhyw beth yn y paragraff hwn yn cael ei ddehongli fel rhywbeth sy’n cyfyngu ar allu S4C i ddatgelu unrhyw wybodaeth i unrhyw unigolyn mewn unrhyw ffordd, er mwyn cydymffurfio â’i hymrwymiadau rhyddid gwybodaeth, fel yr amlinellir yn Rhan 6.5 isod.

Bernir bod unrhyw geisiadau ac unrhyw ymatebion iddynt a ddatgelir i’r holl Dendrwyr, yn rhan o’r GID hwn.

# Rhan 5 –Meini Prawf Gwerthuso a Gwobrwyo’r Cytundeb

* 1. **Profi Cydymffurfiaeth**

Cyn cychwyn ar y broses ffurfiol o werthuso’r ymatebion tendro, bydd S4C yn archwilio’r ymatebion tendro, yn benodol y Ffurflen Wybodaeth Sylfaenol ac y gofynion ieithyddol penodol, er mwyn sicrhau eu bod yn cydymffurfio â gofynion y GID yn llawn. Gellid gwrthod ymatebion tendro nad ydynt yn cydymffurfio. Bydd S4C yn gwerthuso ymatebion tendro sy’n cydymffurfio yn llawn, yn unol â’r darpariaethau a nodir yn y Rhan 5 hwn.

# Gwerthuso

Dyfarnir y cytundeb ar sail y tendr sy’n cynnig y fantais economaidd fwyaf. Er mwyn asesu pa dendr sydd yn cynnig y fantais economaidd fwyaf, bydd panel o gynrychiolwyr S4C yn gwerthuso ac yn sgorio’r ymatebion i’r GID yma, yn unol â’r meini prawf a’r pwysoliadau canlynol:

# Cwestiynau Cydymffurfio:

# Ni fydd gofynion 3.1.1 (Ffurflen Wybodaeth Sylfaenol) a 3.1.6 (sylwadau cyfreithiol) yn cael eu sgorio. Mae rhaid i’r Ffurflen Wybodaeth Sylfaenol cael ei gwblhau yn llawn ac mi fydd adrannau 2 a 4 yn cael eu hasesu ar y sail ‘passio/methu’ canlynol.

|  |  |  |
| --- | --- | --- |
|  | **Meini Prawf Gwerthuso** | **Dull Gwerthuso** |
| Adran 2 | Seiliau dros Waharddiad Gorfodol | **Derbyniol** – Wedi’i chwblhau gyda phob ymateb yn “Nac ydy”, neu “Ydy” gyda thystiolaeth o gamau adferol derbyniol**Annerbyniol** – Heb ei chwblhau neu unrhyw un neu fwy o’r ymatebion yn “Ydy” heb dystiolaeth o gamau adferol derbyniol. |
| Adran 3 | Seiliau drosWaharddiad yn ôl Disgresiwn | **Derbyniol** – Wedi’i chwblhau gyda phob ymateb yn “Nac ydy”, neu “Ydy” gyda thystiolaeth o gamau adferol derbyniol**Annerbyniol** – Heb ei chwblhau neu unrhyw un neu fwy o’r ymatebion yn “Ydy” heb dystiolaeth o gamau adferol derbyniol. |
| Adran 4 | Modiwlau Ychwanegol Yswiriant | **Derbyniol** – Wedi’i chwblhau gydaphob ymateb yn “Ie” **Annerbyniol** – Heb ei chwblhau neu unrhyw un neu fwy o’r ymatebion yn “Na”. |
|  | Cydraddoldeb | **Derbyniol** – Wedi’i chwblhau gyda phob ymateb i C1 a C2 yn “Nac oes”, neu “Oes” gyda thystiolaeth o gamau adferol derbyniol, a gyda’r ateb i C3 yn “Oes” |

|  |  |  |
| --- | --- | --- |
|  |  | **Annerbyniol** – Heb ei chwblhau neu ymateb i C1 a/neu C2 yn “Oes” heb dystiolaeth o gamau adferol derbyniol, a/neu’r ateb i C3 yn “Nac oes”. |
|  | Rheoli Amgylcheddol | **Derbyniol** – Wedi’i chwblhau gyda’r ymateb i C1 yn “Nac ydy”, neu “Ydy” gyda thystiolaeth o gamau adferol derbyniol, a gyda’r ymateb i C2 yn “Oes”**Annerbyniol** – Heb ei chwblhau neu ymateb i C1 yn “Ydy” heb dystiolaeth o gamau adferol derbyniol, a/neu gyda’r ymateb i C2 yn “Nac oes”. |
|  | Iechyd a Diogelwch | **Derbyniol** – Hunanardystio wedi’i gwblhau a’r ymateb i C2 yn “Nac ydy” neu’n “Ydy” gyda thystiolaeth o gamau adferol derbyniol, a’r ymateb i C3 yn “Oes”**Annerbyniol** – Hunanardystio heb ei gwblhau neu ymateb i C2 yn “Ydy” heb dystiolaeth o gamau adferol derbyniol, a/neu’r ymateb i C3 yn “Nac oes”. |
|  | Diogelu Data | **Derbyniol** – Hunanardystio wedi’i gwblhau a’r ymateb i C2 yn “Nac ydy” neu’n “Ydy” gyda thystiolaeth o gamau adferol derbyniol, a’r ymateb i C3 yn “Oes”**Annerbyniol** – Hunanardystio heb ei gwblhau neu ymateb i C2 yn “Ydy” heb dystiolaeth o gamau adferol derbyniol, a/neu’r ymateb i C3 yn “Nac oes”. |

**Cwestiynau ansoddol:**

|  |  |  |  |  |
| --- | --- | --- | --- | --- |
| **Gofynion**  | **Sgor** | **Mynegi fel %** | **Pwysiad** | **Pwysiad fel canran (%)** |
| **3.1.2 Methodoleg***Dull asesu: a yw’r Tendrwr wedi nodi’n glir sut y bydd pob elfen hanfodol yn cael ei sicrhau mewn modd hygyrch, syml i’r defnyddiwr, proffesiynol, gwybodus a rhesymol ymarferol?* | **1-5** |  | **.26** |  |
| **3.1.3 Profiad Perthnasol** *Dull asesu: a yw’r Tendrwr wedi darparu disgrifiad cyflawn o brofiad perthnasol y Tendrwr wrth gyflwyno gwasanaethau tebyg yn ystod y dair mlynedd ddiwethaf, gan gynnwys manylion o leiaf 2 gleient a all ddarparu geirda?*  | **1-5** |  | **.17** |  |
| **3.1.4 Personél Allweddol** *Dull asesu: A yw’r Tendrwr wedi darparu disgrifiad o’r personnel allweddol a fydd yn gyfrifol am ddarparu’r gwasanaeth, gan gynnwys eu teitlau swydd? A oes gan yr unigolion a restrir y cymwysterau perthnasol a’r profiad perthnasol?* | **1-5**  |  | **.17** |  |
| **3.1.5 Ffi (gwelir isod)** | **Ffi isaf wedi rhannu gyda ffi y Tendrwr**  |  | **.40**  |  |

Mae **Atodiad 2** yn cynnwys y matrics sy'n nodi sut y bydd y wybodaeth sy'n ofynnol yn Rhan 3.1.2 i 3.1.4 uchod yn cael ei gwerthuso yn unol â'r meini prawf hyn.

**Gwerthuso Ffioedd**

Bydd S4C yn gwerthuso'r ffi a ddarperir gan bob Tendrwr gan ddefnyddio'r fformiwla ganlynol: y ffi isaf a ddarperir fel rhan o'r tendr wedi'i rannu â ffi a gyflwynwyd gan y Tendrwr. Gall S4C eithrio ymatebion sydd wedi darparu ffioedd anarferol o isel. Bydd ffi y gwasanaeth yn cael ei phwysoli ar **40**%.

# Anghymhwyso Ymatebion Tendro/Tendrwyr

Mae S4C yn cadw’r hawl i anghymhwyso ymateb tendro a/neu Dendrwr o’r broses dendro hwn ar unrhyw adeg os:

* + 1. na fydd ymateb tendro yn cydymffurfio ag unrhyw rai o ofynion y GID hwn;
		2. bydd unrhyw wybodaeth a ddarperir i S4C gan y Tendrwr perthnasol (neu, yn achos consortiwm, unrhyw un o’i aelodau), yn anghyflawn, yn anghywir neu’n gamarweiniol mewn unrhyw ffordd, neu os na fydd yn gywir mwyach;
		3. bydd y Tendrwr wedi cynllwynio gydag unrhyw unigolyn (heb gynnwys, pan fo’r Tendrwr yn gonsortiwm, cynllwynio rhwng aelodau’r consortiwm mewn cysylltiad ag ymateb tendro y consortiwm) mewn perthynas neu mewn cysylltiad gyda’i ymateb tendro neu ymateb tendro unrhyw Dendrwr arall.

Ni fydd y cam o anghymhwyso unrhyw ymateb tendro neu Dendrwr yn amharu ar unrhyw hawliau neu rwymedïau eraill S4C.

# Dyfarnu Cytundeb

Yn unol â darpariaethau Rhan 6.1 isod ac ar ôl cwblhau’r gwaith o werthuso ymatebion tendro, bydd S4C yn hysbysu Tendrwr o ganlyniadau’r gwaith gwerthuso. Bydd gofyn i’r Tendrwr y bu eu hymateb tendro yn llwyddiannus, i ymrwymo i gytundeb gydag S4C ar ffurf y cytundeb drafft. Ni fydd unrhyw gytundeb yn cael ei ffurfio oni bai a nes bod S4C yn arwyddo’r cytundeb. Ni fydd unrhyw dderbyniad llafar neu ysgrifenedig o unrhyw dendr, neu hysbysiad bod Tendrwr wedi bod yn llwyddiannus, yn gyfystyr â rhwymyn cytundeb.

# Rhan 6 Nodiadau Cyfreithiol

* 1. **Dim ymrwymiad i gynnig y cytundeb**

Ni fydd unrhyw beth yn y GID hwn neu unrhyw gyfathrebu rhwng S4C a’r Tendrwr ynghylch y broses dendro neu’r ymateb tendro yn gyfystyr â chontract i ddarparu unrhyw wasanaeth y rhoddir sylw iddo yn y broses dendro hon, neu warant neu gyflwyniad y bydd unrhyw gontract yn cael ei ddyfarnu neu y gallai unrhyw gontract gael ei ddyfarnu.

Mae S4C yn cadw’r hawl i dynnu yn ôl o a/neu adael a/neu ohirio’r broses dendro hon ar unrhyw adeg, i beidio dyfarnu unrhyw gontract o ganlyniad i’r broses dendro hon, i ychwanegu at, diwygio a/neu egluro amodau a thelerau’r GID hwn a/neu i fynnu bod Tendrwyr yn esbonio eu hymatebion tendro a/neu yn darparu gwybodaeth ychwanegol mewn perthynas ag ef.

# Gwrthdaro rhwng Buddiannau

Rhaid i bob Tendrwr ddarparu manylion os rhagwelir y gallai fod gwrthdaro rhwng buddiannau unigolion sy’n ymwneud â’r cais a staff S4C, mae hyn er mwyn galluogi S4C i sicrhau ei fod yn neilltuo staff i’r broses dendro nad oes ganddynt unrhyw berthynas bersonol gydag unrhyw gais.

# Cytundeb Drafft

Nodir y cytundeb drafft ar gyfer darparu’r Gwasanaethau yn Atodiad 1.

Rhaid cynnwys unrhyw sylwadau am y cytundeb drafft yn eich cais, fel y nodir ym Rhan 3.1. Fel arall, trwy gyflwyno’ch tendr, bernir eich bod wedi derbyn yr amodau a’r telerau sy’n ymddangos yn y cytundeb drafft.

Nid yw cynnwys sylwadau am y cytundeb yn eich tendr yn golygu bod S4C yn eu derbyn. Mae S4C yn cadw’r hawl i ddiwygio’r cytundeb drafft ar ôl ei gyhoeddi, unwaith y bydd manylion y cais buddugol yn hysbys, er mwyn cydymffurfio ag amodau penodol y trefniant y cytunwyd arnynt gyda’r Tendrwr llwyddiannus. Os na fydd y cytundeb yn cael ei gwblhau yn foddhaol ar ôl dyfarnu’r tendr, mae S4C yn cadw’r hawl i ddyfarnu’r tendr i Dendrwr arall neu i ail- dendro’r cytundeb.

# Codau Ymarfer a Chanllawiau

Bydd yn rhaid i’r Tendrwr llwyddiannus gydymffurfio â’r codau ymarfer, y ddeddfwriaeth a’r

canllawiau canlynol (ymhlith eraill):

* Deddfwriaeth Iechyd a Diogelwch
* Deddfwriaeth Diogelu Data
* Ymrwymiad Amrywiaeth S4C

Dylai pob Tendrwr gynnwys y gost o gydymffurfio â’r uchod (gan gynnwys cost cyngor priodol) yn y cais. Mae nifer o’r canllawiau hyn ar gael ar Wefan Cynhyrchu S4C sef [http://www.s4c.cymru/cy/cynhyrchu/page/1154/canllawiau/.](http://www.s4c.cymru/cy/cynhyrchu/page/1154/canllawiau/)

# Rhyddid Gwybodaeth

Mae’r Ddeddf Rhyddid Gwybodaeth (“RhG”) 2000 yn weithredol i S4C. Os bydd unrhyw Dendrwr o’r farn bod unrhyw wybodaeth a ddarperir ganddo i S4C yn sgil y gwahoddiad hwn, o natur gyfrinachol neu sensitif yn fasnachol, dylai’r Tendrwr nodi hynny yn benodol gan nodi’r rhesymau dros ystyried y fath wybodaeth yn wybodaeth sensitif. Bydd S4C yn ystyried hyn wrth benderfynu a fydd yn rhyddhau’r wybodaeth wrth ymateb i geisiadau RhG. Fodd bynnag, rhaid i ymgeiswyr dderbyn y bydd S4C yn rhyddhau gwybodaeth o’r fath os bydd yn cael cyngor cyfreithiol bod yn rhaid iddo wneud hynny er mwyn cydymffurfio gyda Deddf RhG. Mae S4C yn cadw’r hawl i benderfynu yn ei ddisgresiwn llwyr os yw unrhyw wybodaeth arbennig wedi ei eithrio rhag ei ddadlenni.

# Diogelu Data

Trwy gyflwyno ymateb rydych yn cadarnhau eich bod wedi hysbysu pob unigolyn a adnabyddir yn yr ymateb tendr eich bod yn mynd i rannu eu data personol yn y modd hwn. Rydych yn cydnabod y bydd S4C yn prosesu’r holl wybodaeth bersonol a ddarparwyd fel rhan o’ch ymateb yn unol â Rheoliad Diogelu Data Cyffredinol 2016 a Deddf Diogelu Data 2018. Mae Hysbysiad Preifatrwydd S4C ar gael ar [www.s4c.cymru,](http://www.s4c.cymru/) a byddwch yn hysbysu pob unigolyn y mae eu data personol yn cael ei ddarparu i S4C o’r cymal 6.6 hwn. Bydd S4C yn prosesu unrhyw ddata personol a ddarparwyd yn eich ymateb tendr ar y sail ei fod yn eich diddordeb dilys chi ac S4C i brosesu’r holl ddata sydd wedi’u ddarparu gennych fel rhan o’r ymateb tendr ar gyfer y pwrpas o werthuso’r ymateb i dendr.

# Cyfrinachedd a Chyhoeddusrwydd

Trwy gyflwyno ymateb tendro, mae’r Tendrwyr yn cytuno cadw yn gyfrinachol unrhyw wybodaeth a ddatgelir neu a fydd ar gael i’r Tendrwyr gan S4C mewn unrhyw gyfrwng yn ystod neu mewn cysylltiad â’r broses dendro hon. Cytuna Tendrwyr i beidio defnyddio gwybodaeth o’r fath at unrhyw ddiben ac eithrio’r diben o baratoi’r ymateb tendro, ac i beidio datgelu gwybodaeth o’r fath i unrhyw unigolyn arall ac eithrio mewn ffordd gyfrinachol ac ar sail yr angen i’w gwybod, i’r unigolion hynny sy’n ymwneud â’r gwaith o baratoi’r ymateb tendro yn uniongyrchol. Ni fydd yr oblygiadau cyfrinachedd yn berthnasol i wybodaeth sydd eisoes yn gyhoeddus ar yr adeg y caiff ei datgelu.

Trwy gyflwyno ymateb i’r tendr mae Tendrwyr yn cytuno i sicrhau na fydd aelod(au) o’u staff yn gwneud datganiad cyhoeddus o unrhyw fath (gan gynnwys, heb gyfyngiad, drwy safleoedd gwe rhyngweithio cymdeithasol, megis Facebook neu Twitter neu fel arall) yn gysylltiedig â thestun y tendr hwn neu unrhyw benderfyniad S4C ynglylch unrhyw elfen o’r tendr hwn heblaw fod S4C wedi rhoi caniatâd ysgrifenedig o flaen llaw i’r fath gyfathrebiad.

# Ymwadiad

Nid yw S4C yn cynnig unrhyw warant neu gyflwyniad ynghylch cyflawnder neu gywirdeb unrhyw wybodaeth yn y GID hwn ac mae unrhyw ddibyniaeth ar wybodaeth o’r fath ar eich risg eich hunain.

# Costau’r Tendr

Mae pob Tendrwr yn gyfrifol am y costau a’r treuliau sydd yn daladwy mewn cysylltiad â’r broses tendro yma. Ni fydd S4C o dan unrhyw amod yn cyfrannu tuag at y fath gostau a threuliau.

# Diwygiadau i Ddogfennau Tendr

Mae S4C yn cadw’r hawl i wneud newidiadau i’r dogfennau tendro cyn y dyddiad cau a nodir yng Ngham 1 4.1 uchod. Er mwyn galluogi ystyriaeth ar gyfer diwygiad o’r fath, gall S4C, yn unol â’i disgresiwn, ymestyn y dyddiadau a nodir yn Rhan 4.1 uchod.

# Hawlfraint

Mae S4C yn berchen ar yr hawlfraint yn y GID ac unrhyw ddeunyddiau eraill a gyhoeddir neu a ddarparir gan S4C. Ni chaniateir i Dendrwyr gopïo, atgynhyrchu, defnyddio neu gyhoeddi copïau o’r GID neu ddeunyddiau o’r fath (neu unrhyw ran ohonynt) ac eithrio yn unol â’r graddau sy’n ofynnol er mwyn paratoi a chyflwyno’u hymatebion tendro.

# Dim cyd-gynllunio

Drwy gynnig ymateb i’r GID hwn, mae pob Tendrwr yn cadarnhau:

* + 1. bod yr ymateb i dendr yn “bona fide” ac yn gystadleuol;
		2. nad yw’r Tendrwr wedi gosod neu newid yr ymateb yn unol ag unrhyw gytundeb neu drefniant gydag unrhyw berson arall (heblaw yng nghyswllt consortiwm, gydag aelodau eraill y consortiwm) nac wedi gofyn i unrhyw Dendrwr arall i wneud yr un peth; ac
		3. nad yw’r Tendrwr wedi trafod neu ymgynghori ag unrhyw berson arall heblaw am S4C ynglyn â swm neu fras gyllideb neu bris ei ymateb i’r tendr, heblaw lle roedd y fath drafod neu ymgynghori yn gyfrinachol ac yn angenrheidiol er mwyn gwneud ymholiadau ynghylch premiwm yswiriant neu ddyfynbris ar gyfer paratoi’r ymateb i’r GID.

# Ymddygiad Amhriodol

Os yw’r Tendrwr neu’r rheini sydd yn cynghori unrhyw Dendrwr yn gwneud unrhyw ymgais i ddylanwadu yn amhriodol ar y broses dendr hon neu’r penderfyniad i wobrwyo’r cytundeb mewn unrhyw ffordd, yna bydd gan S4C yr hawl i anghymwyso ymateb y Tendrwr yn nisgresiwn llwyr S4C. Os yw’r Tendrwr neu’r rheini sydd yn cynghori unrhyw Dendrwr yn gwneud unrhyw ymgais i ganfasio unrhyw un o weithwyr neu asiantau S4C yn gysylltiedig â’r broses gystadleuol hon neu yn gwneud ymgais i gael gwybodaeth gan unrhyw un o weithwyr neu asiantau S4C ynglŷn ag unrhyw sefydliad arall sydd yn tendro, yna bydd gan S4C yr hawl i anghymwyso ymateb y Tendrwr hwnnw yn nisgresiwn llwyr S4C.

# Cyfraith Lywodraethol

Llywodraethir yr GID hwn gan gyfreithiau Cymru a Lloegr ac mae pob Tendrwr yn cytuno, trwy ddychwelyd ymateb tendro, ymrwymo i awdurdodaeth llwyr-gyfyngedig llysoedd Cymru a Lloegr.

**ATODIAD 1**

**CYTUNDEB DRAFFT**

**YN AMODOL AR GYTUNDEB**

(Gweler y ddogfen ynghlwm)

# ATODIAD 2

# MATRICS GWERTHUSO

|  |  |
| --- | --- |
| 0 | Yn methu yn gyfan gwbwl i gyrraedd y safon ofynnol neu ddim wedi darparu cais. |
| 1 | Cais yn methu’n sylweddol i gyrraedd y safon ofynnol a/neu yn cynnwys diffygion sylweddol. |
| 2 | Cais ddim yn cyrraedd y nôd o gyflawni’r safon ofynnol mewn nifer o agweddau nodedig. |
| 3 | Cais yn cwrdd â’r safonau gofynnol yn rhan fwyaf o agweddau ond yn ddiffygiol neu anghyson mewn eraill. |
| 4 | Cais yn cwrdd â’r safonau gofynnol ym mhob agwedd o sylwedd. |
| 5 | Cais yn cwrdd â’r safonau gofynnol ym mhob agwedd o sylwedd ac yn rhagori mewn rhai neu bob un o’r prif ofynion.  |

# ATODIAD 3

# FFURFLEN WYBODAETH SYLFAENOL

(Gweler y ddogfen amgaeedig)